Държавен вестник, бр. 6, 2026 г., стр. 119

БРОЙ  6	
Д Ъ Р Ж А В Е Н  В Е С Т Н И К 	
СТР.  119  
 
 
Работно време: възможна е работа на смени, включително нощни смени, особено в 
предприятия с непрекъснато производство. Работата може да бъде и на фиксиран график през 
деня.  
Работна среда: работата често се извършва в складови и производствени помещения, 
където може да има шум, вибрации, прах, повишена влажност и специфични миризми, свързани 
с производството на хляб, хлебни и сладкарски изделия. Необходимо е носене на работно облекло 
и лични предпазни средства.  
Повторяемост на дейностите: голяма част от работата е рутинна и повторяема, изискваща 
прецизност и внимание към детайла при изпълнение на стандартизирани процедури.  
Местоположение на работното място: работата се извършва предимно на едно и също 
място в производствения цех или складовото помещение.  
Отговорности:  
 Носи отговорност за качеството на собствената работа при изпълнение на конкретните 
задачи.  
 Носи отговорност за правилното използване и поддържане на поверените му 
инструменти и оборудване.  
 Носи отговорност за оказване на съдействие при спазването на правилата за безопасност 
от останалите членове на екипа. 
Взаимоотношения: работи под ръководството на инженер-технолога или друг 
ръководител, притежаващ съответното висше образование по специалността. Комуникира с 
колеги от смяната и други отдели.  
Личностни качества: дисциплина, отговорност, прецизност, умения за работа в екип, 
спазване на инструкции, физическа издръжливост. 
2.2. Втора степен на професионална квалификация по професията  
Лицето, придобило втора степен на професионална квалификация по професията 
„Производство на хляб, хлебни и сладкарски изделия“, изпълнява самостоятелно операции, 
свързани с производството, опаковането, съхранението и експедицията на хляб, хлебни и 
сладкарски изделия. Неговата дейност се организира и контролира от специалист с по-висока 
квалификация. 
Основни дейности: 
Производство на хляб, хлебни и сладкарски изделия: подготвя суровини и материали за 
производство, като извършва претегляне, дозиране и смесване на съставките според рецептурите 
и проверява готовността на машините и съоръженията за работа; извършва технологични 
операции с помощта на машини и съоръжения, като настройва параметрите им, следи за 
правилната им работа; следи за спазването на технологичните режими и параметри, като измерва 
и записва температура, влажност, време и други показатели и регулира процесите при 
отклонения; следи за качеството на полуфабрикатите и готовата продукция, като взема проби, 
извършва визуални и други анализи и оценява съответствието им със стандартите; коригира 
настройките на машините, добавя или отстранява материали или предприема други мерки в 
рамките на своята компетентност за поддържане на производствения процес. 
Опаковане на хляб, хлебни и сладкарски изделия: подготвя опаковъчни материали, като 
зарежда машините с фолио, кутии, етикети и други материали, и проверява тяхното качество и 
съответствие с изискванията; опакова готовата продукция в съответствие с изискванията, като 
настройва машините за опаковане, следи за правилната им работа и извършва ръчно опаковане